Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Osasun Departamentuko zuzendaritza-taldeak martxoan eta apirilean egin dituen bileretan hartutako babes eta prebentzio neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maitzaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1. Osasun Departamentuak zer babes eta prebentzio neurri hartu ditu zuzendaritza-taldeak martxoan eta apirilean egin dituen bileretan?

2. Maskararik erabili al da?

3. Bilera guztietan gorde al da gomendatzen den bi metroko tarte fisikoa?

4. Mugatu al da bileretan modu presentzialean parte hartzen zutenen kopurua?

5. Departamentuaren ustez, ekidin zitekeen kutsapenik eragin duen okerrik egin al da bilera horietan?

6. Osasun Departamentuko eta Osasunbidea-Nafarroako Osasun Zerbitzuko Zuzendaritzako pertsonek errespetatu al dute isolamendua, baieztatutako kasuen kontaktu gisa, herritarrei gomendatutakoari jarraikiz?

Iruñean, 2020ko maiatzaren 5ean

Foru parlamentaria: Cristina Ibarrola Guillén